b'\n_START_ARTICLE_\nMichael Townley\n_START_PARAGRAPH_\nMichael Townley on Yhdysvaltain kansalainen, joka on Yhdysvalloissa liittovaltion todistajain suojeluohjelmassa. Townley toimi kylm\xc3\xa4n sodan aikaan CIA:ssa sek\xc3\xa4 Chilen salaisessa poliisissa DINAssa. Townley tunnusti ja tuli tuomituksi entisen Chilen Washingtonin l\xc3\xa4hettil\xc3\xa4\xc3\xa4n, Orlando Letelierin, vuoden 1976 salamurhasta. Townley sai murhasta viiden vuoden ja kahden kuukauden vankeustuomion sek\xc3\xa4 syytesuojan kaikilta muilta h\xc3\xa4nen tekemilt\xc3\xa4\xc3\xa4n rikoksilta. Letelierin murhan lis\xc3\xa4ksi Townleyta on syytetty Argentiinassa Chilen entisen varapresidentti Carlos Pratsin murhasta sek\xc3\xa4 tuomittu poissaolevana Italiassa chilel\xc3\xa4isen poliitikko Bernardo Leightonin murhan yrityksest\xc3\xa4. Todistajansuojeluohjelman takia Yhdysvallat on kuitenkin kielt\xc3\xa4ytynyt luovuttamasta Townleyta oikeudenk\xc3\xa4ynti\xc3\xa4 varten ulkomaille.'